Kerk maak deure oop vir rolprentvertonings | News24
Kerk maak deure oop vir rolprentvertonings
Slegs in uitsonderlike gevalle sal fliekgangers die geleentheid kan geniet om Christelike films by standaard rolprentteaters te gaan kyk.
"Hartsbegeertes, was té Christelik. Tog het hierdie film in 2014 gepresteer as 'n top DVD verkoper. 'n Nuwe film, Forsaken, word deur verspreiders gekritiseer dat die film met sy sterk Christelike waardes nie fliekgangers sal trek nie," het pastoor Morné Spies van die AGS Christelike Sentrum Despatch gesê.
"As die wêreld en rolprenthuise hulle deure toemaak vir Christelike films, is daar 'n ander opsie, die kerk."
Cross Kine is 'n nuwe konsep wat gemeentes die geleentheid bied om Christelike films te vertoon. Die AGS sentrum op Despatch is een van die eerste gemeentes wat amptelik lid is van Cross Kine en vertoon môre-aand (19:00) reeds hulle eerste film, Forsaken en weer op 17 April. Rowwe Diamante word in Mei by die gemeente vertoon met ReLoad in Junie.
"Daar sal elke maand 'n nuwe rolprent wees wat twee keer per maand uitgesaai word," het Pastoor Spies gesê.